Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 781

158. 3. példa A helyzet: 2 üdítõital-gyártó 2 különbözõ, egymással szomszédos tagállamban tevékenykedik. Hazai piacaikon mindketten 20%-os piaci részesedéssel rendelkeznek. Megállapodnak egymás termékeinek saját földrajzi piacaikon történõ kölcsönös forgalmazásában. Mindkét piacot egy nagy multinacionális üdítõital-gyártó uralja, mindkét piacon 50%-os piaci részesedéssel. Elemzés: A megállapodás a 81. cikk (1) bekezdésének hatálya alá tartozik, amennyiben vélelmezhetõ, hogy a felek potenciális versenytársak. A kérdés megválaszolása így a vonatkozó földrajzi piacokra történõ belépés akadályainak elemzését igényli. Amennyiben a felek önállóan beléphetnének egymás piacaira, megállapodásuk megszünteti a közöttük folyó versenyt. Azonban, noha a felek piaci részesedései azt mutatják, hogy rendelkezhetnének bizonyos mértékû piaci erõvel, a piaci struktúra elemzésébõl kiderül, hogy nem ez a helyzet. Ezen kívül a kölcsönös forgalmazási megállapodás a fogyasztók számára elõnyös, mivel növeli az egyes földrajzi piacokon rendelkezésre álló választékot. A megállapodás így — noha versenykorlátozónak tekinthetõ — mentességet élvezne.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes